Rokoška

Rokoška je krátky vodný tok v Strážovských vrchoch a Hornonitrianskej kotline na území okresu Prievidza. Je to pravostranný prítok Rudnianky v povodí rieky Nitrica s dĺžkou približne 2,3 km a je tokom VI. rádu.

 Priebeh toku 
Potok pramení na juhu strednej časti Strážovských vrchov, na východnom okraji geomorfologického podcelku Nitrické vrchy a ich časti Rokoš, na východných výbežkoch Ostrej hôrky (), v nadmorskej výške približne  Od prameňa v malej doline v lokalite Pod Kopcom tečie východným smerom. Zakrátko opúšťa Nitrické vrchy a bez významnejších prítokov vteká do Hornonitrianskej kotliny a jej podcelku Rudnianska kotlina. Križuje areál farmy a lemovaný nesúvislým porastom sa postupne mierne stáča na severovýchod. Vteká do obce Nitrianske Rudno, kde sa oblúkom točí na juhovýchod. V intraviláne priberá svoj najvýznamnejší, pravostranný Podskalský potok a následne križuje cestu II/574. Na okraji obce sa potok prudko stáča severovýchodným smerom, lemujúc jej intravilán. Na juhovýchodnom okraji Nitrianskeho Rudna sa v nadmorskej výške približne  vlieva pravostranne do Rudnianky, prítoku rieky Nitrica. Potok patrí do širšieho povodia rieky Váh. 

Potok pramení a preteká iba katastrálnym územím obce Nitrianske Rudno v okrese Prievidza v Trenčianskom kraji. 

 Referencie 

 Pozri aj 
 Zoznam vodných tokov v povodí Nitry
 Strážovské vrchy, Nitrické vrchy, Rokoš (geomorfologická časť)
 Hornonitrianska kotlina, Rudnianska kotlina

 Externé odkazy 
 Poloha na turistickej mape

Kategória:Potoky na Slovensku
Kategória:Vodné toky v Strážovských vrchoch
Kategória:Vodné toky v Hornonitrianskej kotline
Kategória:Povodie Nitry
Kategória:Vodné toky v okrese Prievidza
Kategória:Nitrianske Rudno (obec)